
ANUNȚ 

Biblioteca Județeană ”Christian Tell” Gorj, cu sediul în Mun. Târgu Jiu str. Calea Eroilor nr.23, organizează concurs pentru ocuparea unui post vacant de DOCUMENTARIST cu studii superioare, grad profesional II, funcție contractuală de execuție.
Concursul se organizează în baza Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările ulterioare,  precum și cu respectarea prevederilor art. XXII alin.(2),(3) și (6) din Legea nr.141/2025 privind unele măsuri fiscal-bugetare, cu modificările și completările ulterioare.
· Număr posturi vacante:  1.
· Perioada și durata timpului de lucru: nedeterminată, 8 ore pe zi/40 de ore pe săptămână.

Descrierea atribuțiilor/activităților/sarcinilor postului:
· Identifică, prelucrează și organizează informații privind potențialul turistic al județului Gorj; 
· Organizează, în regim tradițional și electronic, informațiile privind turismul cultural al județului Gorj;
· Susține tradiția culturală a bibliotecii și se preocupă pentru implicarea acesteia în viața științifică contemporană;
· Identifică din faza de prelucrare informațiile de interes comunitar, le structurează și elaborează materiale utile pe care le pune la dispoziția utilizatorilor;
· Oferă informații de interes comunitar și întocmește ghiduri, buletine informative, etc. la cererea utilizatorilor sau potrivit domeniilor de interes și promovare a colecțiilor, temelor de cercetare stabilite la nivelul bibliotecii;
· Organizează și pune la dispoziția utilizatorilor fișiere tematice, în sistem tradițional sau informatizat, cu informații de interes local;
· Prelucrează, completează baza de date a bibliotecii cu cărțile aferente fondului documentar;
· Valorifică documentele/cărțile din fondul documentar prin: expoziții, promovarea unicatelor și valorilor bibliofile, cercetarea și publicarea de materiale științifice;
· Organizează standuri, expoziții temporare sau permanente de documente de bibliotecă, lansări de carte, mese rotunde, întâlniri tematice etc.;
· Facilitează folosirea surselor documentare și accesul utilizatorilor la informație, cu ajutorul tehnicilor moderne de informare și comunicare;
· Întocmește ghiduri și instruiri pentru utilizatori privind accesarea și utilizarea resurselor;
· Organizează și desfășoară ateliere și prezentări pe teme de documentare;

· Monitorizează condițiile de păstrare și depozitare a documentelor;
· Realizează cercetări pentru îmbunătățirea colecțiilor și serviciilor oferite; 
· Participă la proiectele de digitizare și alte inițiative de dezvoltare a bibliotecii;
· Înaintează propuneri de completare a fondului de documente de bibliotecă, fondului documentar, în baza unei analize documentare prospective;
· Propune organizarea unor acțiuni de popularizare a colecțiilor de documente de bibliotecă; 
· Promovarea unei politici documentare prospective;
· Observarea, recepționarea și obținerea din surse diverse a informațiilor necesare desfășurării în bune condiții a activității;
· Se menține la curent cu noile tendințe și tehnologii în domeniul documentaristicii și biblioteconomiei;
· Întocmește rapoarte periodice privind activitatea și evoluția colecțiilor;
· Participă la întâlniri și ședințe de lucru;
· Participă la inventarierea colecțiilor de documente ale bibliotecii;
· Îndeplinește și alte atribuții legale din dispoziția managerului;
· Participarea la proiecte, activități și evenimentele din Săptămâna bibliotecilor și la  Nocturna bibliotecilor.
          I. Condiţii generale de participare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare.


II. Condiţii specifice pe care trebuie să le îndeplinească persoana care participă la concurs, stabilite pe baza fișei postului de documentarist grad profesional II:
1.	Studii superioare de lungă durată, dovedite cu diplomă de licență sau echivalent;
2.	Vechime în muncă (cu studii superioare):  minimum 6 luni;
3.	Cunoștințe de operare pe calculator: Tehnoredactare, Word, Excel, Power Point, utilizare internet, operare Windows 10, operare Windows 11.
 III. Acte necesare dosar de înscriere
 Dosarul trebuie să conțină în mod obligatoriu, documentele prevăzute la art. 35 alin.(1) din H.G. nr. 1336/2022, cu modificările și completările ulterioare:
a) formular de înscriere la concurs (conform model);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă și/sau a adeverinței eliberate de angajator (conform model) pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) Curriculum Vitae, model comun european, semnat pe fiecare pagină. 
- Copiile de pe actele prevăzute la lit. b)-e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
- Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. 
-Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

- Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
- Documentul prevăzut la lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.
-Prin raportare la nevoile individuale, candidatul cu dizabilități poate înainta comisie de concurs, în termenul prevăzut pentru depunerea dosarelor, propunerea sa privind instrumentele necesare pentru asigurarea accesibilității probelor de concurs.
-Până în ultima zi prevăzută pentru selecția dosarelor, membrii comisie de concurs pot solicita candidaților documente relevante, din categoria celor prevăzute la art. 35 alin.(1) din H.G. nr. 1336/2022, pentru desfășurarea concursului.
IV. Dosarele de înscriere se depun personal de luni până joi: 8.00-16.30, vineri: 08.00-14.00, la Compartimentul resurse umane, relații publice și administrativ și se înregistrează la secretariatul Bibliotecii Județene ”Christian Tell” Gorj din Mun. Tg. Jiu str. Calea Eroilor nr.23, telefon: 0253/214904.
Dosarele de înscriere nu se transmit prin poștă, servicii de curierat, e-mail sau poștă electronică.
V. Probele concursului se vor susține la  sediul Bibliotecii Județene ”Christian Tell” Gorj din  Mun. Tg. Jiu str. Calea Eroilor nr.23, la mansardă.
VI. Bibliografia și tematica la concursul pentru ocuparea postului de documentarist grad profesional II:
Bibliografie:
1. Legea privind bibliotecile nr. 334/2002, (Republicată), cu modificările și completările ulterioare.
2. Legea nr. 111/1995 privind Depozitul legal de documente - (Republicată).
3. Legea nr. 186/2003 privind susţinerea şi promovarea culturii scrise*) - (Republicată).
4. Legea nr.182/2000 privind protejarea patrimoniului cultural național mobil (Republicată), cu modificările și completările ulterioare.
5. Tratat de biblioteconomie, vol. 1, coord. prof. univ. Dr. Mircea Regneală, București : ABR, 2013.
6. Tratat de biblioteconomie, vol. 2 - partea I, coord. prof. univ. Dr. Mircea Regneală, București: ABR, 2014.
7. Tratat de biblioteconomie, vol. 2 - partea a II-a, coord. prof. univ. Dr. Mircea Regneală, București : ABR, 2016.
8. Tratat de biblioteconomie, vol. 3, coord. prof. univ. Dr. Mircea Regneală, București : ABR, 2017.



Tematică: 
1. Legea privind bibliotecile nr. 334/2002, (Republicată), cu modificările și completările ulterioare, (integral);
2. Legea nr. 111/1995 privind Depozitul legal de documente - (Republicată), (integral);
3. Legea nr. 186/2003 privind susţinerea şi promovarea culturii scrise*) - (Republicată) (integral);
4. Legea nr.182/2000 privind protejarea patrimoniului cultural național mobil (Republicată), cu modificările și completările ulterioare, (integral);
5. Tratat de biblioteconomie, vol. 1, coord. prof. univ. Dr. Mircea Regneală, București : ABR, 2013, pag.78-103.
6. Tratat de biblioteconomie, vol. 2 - partea I, coord. prof. univ. Dr. Mircea Regneală, București : ABR, 2014, pag.119-298, pag. 313-360.
7. Tratat de biblioteconomie, vol. 2 - partea a II-a, coord. prof. univ. Dr. Mircea Regneală, București : ABR, 2016, pag.225-254, pag.376-433, pag.445-459, pag.463-478.
8. Tratat de biblioteconomie, vol. 3, coord. prof. univ. Dr. Mircea Regneală, București : ABR, 2017, pag.159-202, pag.251-281.

        VII. Calendarul de desfășurare a concursului pentru ocuparea postului de DOCUMENTARIST grad profesional II:
	Nr. crt.
	
Etapele concursului
	
Data și ora

	1
	PUBLICAREA ANUNȚULUI
	24 iulie 2026

	2
	DEPUNEREA DOSARELOR DE PARTICIPARE LA CONCURS  
	27.07 - 07.08.2026

	3
	SELECŢIA DOSARELOR DE CĂTRE MEMBRII COMISIEI DE CONCURS
	10.08.2026

	4
	AFIŞAREA REZULTATELOR SELECŢIEI DOSARELOR LA CONCURS  
(În termen de o zi lucrătoare de la expirarea termenului privind selecţia dosarelor de înscriere)
	
11.08.2026


	5
	DEPUNEREA CONTESTAŢIILOR PRIVIND REZULTATELE
SELECŢIEI  DOSARELOR
(În termen de cel mult o zi lucrătoare de la data afişării rezultatului selecţiei dosarelor)
	
12.08.2026


	6
	AFIŞAREA REZULTATULUI SOLUŢIONĂRII
CONTESTAŢIILOR LA SELECŢIA  DOSARELOR
(Imediat după soluționare)
	12 - 13.08.2026


	7
	                     SUSŢINERE PROBA SCRISA *
	17.08.2026,
       ora 10.00

	8
	AFIŞAREA REZULTATULUI LA PROBA SCRISĂ 
(În termen de o zi lucrătoare de la data finalizării probei)
	18.08.2026


	9
	DEPUNEREA CONTESTAŢIILOR PRIVIND REZULTATELE LA PROBA SCRISĂ 
(În termen de cel mult o zi lucrătoare de la data afişării rezultatului probei scrise)
	
19.08.2026


	10
	AFIŞAREA REZULTATULUI SOLUŢIONĂRII CONTESTAŢIILOR LA PROBA SCRISA A CONCURSULUI
(Imediat după soluționare)
	19 - 20.08.2026


	11
	SUSŢINERE INTERVIU *
	21.08.2026,
ora 10:00

	12
	AFIŞAREA REZULTATELOR DUPĂ SUSŢINEREA INTERVIULUI
(În termen de o zi lucrătoare de la finalizarea probei)
	24.08.2026


	13
	DEPUNEREA CONTESTAŢIILOR PRIVIND REZULTATUL INTERVIULUI
(În termen de cel mult o zi lucrătoare de la data afişării rezultatului interviului)
	
25.08.2026


	14
	AFIŞAREA REZULTATULUI SOLUŢIONĂRII CONTESTAŢIILOR LA INTERVIU
(Imediat după soluționare)
	25 - 26.08.2026


	15
	AFIŞAREA REZULTATULUI  FINAL
(În termen de o zi lucrătoare de la data afişării rezultatului soluționării contestaţiilor la interviu)
	27.08.2026


* Se pot prezenta la următoarea etapă numai candidaţii declaraţi admişi la etapa precedentă.
- Sunt declarați admiși la proba scrisă, candidații care au obținut minimum 50 de puncte, în cazul concursului organizat pentru ocuparea funcțiilor contractuale de execuție.
- Sunt declarați admiși la interviu, candidații care au obținut minimum 50 de puncte, în cazul concursului organizat pentru ocuparea funcțiilor contractuale de execuție.
-  Punctajul final se calculează ca medie aritmetică a punctajelor obţinute la proba scrisă şi interviu.
- Se consideră admis la concursul pentru ocuparea unui post vacant, candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar.
        Informații suplimentare se pot obține la:
- numărul de telefon 0253/214904 int.120, Compartimentul resurse umane, relații publice și administrativ, persoană de contact Anoaica Mihaela – Cristina;
- pe site-ul www.bibliotell.ro;
- adresa e-mail: bibliotell@yahoo.com.

Manager ,
SANDU MARIA - LUIZA

